Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ ՈՒ Թ Յ ՈՒ Ն

Ա Ր Մ Ա Վ Ի Ր Ի Մ Ա Ր Զ

ՓԱՐԱՔԱՐ ՀԱՄԱՅՆՔԻ ԱՎԱԳԱՆՈՒ

ԵՐԿՐՈՐԴ ՆՍՏԱՇՐՋԱՆԻ

2022 ԹՎԱԿԱՆԻ ՀՈԿՏԵՄԲԵՐԻ 18-Ի ԱՐՏԱՀԵՐԹ ՆԻՍՏԻ

ԱՐՁԱՆԱԳՐՈՒԹՅՈՒՆ

2022 թվականի հոկտեմբերի 18-ին ժամը 16:10-ին Փարաքար համայնքի ավագանու նստավայրում` գյուղ Փարաքար, Նաիրի փողոց 40 հասցեում տեղի ունեցավ Փարաքար համայնքի ավագանու արտահերթ նիստը, որին մասնակցում է Փարաքար համայնքի ավագանու 21 անդամներից 11-ը, հիմք ընդունելով գրանցման արդյունքները` այդ մասին հայտարարեց Փարաքարի համայնքապետարանի աշխատակազմի քարտուղարը:

Փարաքար համայնքի ավագանու արտահերթ նիստը վարում է համայնքի ղեկավար Դավիթ Մինասյանը։ Նիստը արձանագրում է աշխատակազմի քարտուղար Գ.Մանուկյանը:

Նախագահողը` համայնքի ղեկավարը ավագանու անդամներին ներկայացրեց նիստի օրակարգի հարցերը և առաջարկեց քննարկել դրանք ու հաստատել օրակարգը:

Ավագանու անդամ Արաքս Վարդանյանը առաջարկեց հայտարարել ընդմիջում 10 րոպե : Ավագանու 11 անդամները որոշեցին հայտարարել 10 րոպե ընդմիջում՝ համայնքի կազմում ընդգրկված բնակավայրերում հավասարապես սուբվենցիոն ծրագրեր իրականացնելու թեման քննարկելու և աճուրդային եղանակով հողի օտարման հարցն օրակարգից հանելու համար. Ավագանու անդամ Էմին Երիցյանն առաջարկեց համայնքի հնգամյա զարգացման ծրագրի քննրակումը ևս ընդգրկել հաջորդ նիստին, առկա բացթողումները վերացնելու համար;

Քանի որ հնգամյա զարգացման ծրագրի բաղկացուցիչ մաս է հանդիսանում [Հայաստանի Հանրապետության Արմավիրի մարզի Փարաքար համայնքի 2023-2025 թվականների միջնաժամկետ ծախսերի ծրագիրը հաստատելու մասին](https://parakar.am/Pages/DocFlow/Default.aspx?a=v&g=61d99ba0-59ce-4c8d-9bd8-d8e98945f777) հարցը, առաջարկեցին այդ հարցը ևս չընդգրկել օրակարգում:

Համայնքի ղեկավար Դավիթ Մինասյանն առաջարկեց ավագանու օրակարգը հաստատել առանց վերը նշված հարցերի, դրանք են. . [1.ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ՓԱՐԱՔԱՐ ՀԱՄԱՅՆՔԻ 2022-2026 ԹՎԱԿԱՆՆԵՐԻ ՀՆԳԱՄՅԱ ԶԱՐԳԱՑՄԱՆ ԾՐԱԳՐԻ ՀԱՍՏԱՏՄԱՆ ՄԱՍԻՆ](https://parakar.am/Pages/DocFlow/Default.aspx?a=v&g=7e62c29f-b467-4f29-95c1-0f71c0c91f0a)

2. [ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՐՄԱՎԻՐԻ ՄԱՐԶԻ ՓԱՐԱՔԱՐ ՀԱՄԱՅՆՔԻ 2023-2025 ԹՎԱԿԱՆՆԵՐԻ ՄԻՋՆԱԺԱՄԿԵՏ ԾԱԽՍԵՐԻ ԾՐԱԳԻՐԸ ՀԱՍՏԱՏԵԼՈՒ ՄԱՍԻՆ](https://parakar.am/Pages/DocFlow/Default.aspx?a=v&g=61d99ba0-59ce-4c8d-9bd8-d8e98945f777)

3. *ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍՆ ԱՃՈՒՐԴԱՅԻՆ ԵՂԱՆԱԿՈՎ ՕՏԱՐԵԼՈՒ ՄԱՍԻՆ*

Նախագահողն առաջարկեց որոշման նախագիծը դնել քվեարկության

Քվեարկությանը մասնակցեցին – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

Որոշումն ընդունվեց միաձայն:

ՈՐՈՇՎԵՑ – Հաստատել Փարաքար համայնքի ավագանու 2022 թվականի հոկտեմբերի 18-ի արտահերթ նիստի օրակարգը և քննարկել առաջադրված հարցերը, այն է՝

1. Հայաստանի Հանրապետության Արմավիրի մարզի Փարաքար համայնքի ավագանու 2022 թվականի ապրիլի 11-ի թիվ 35-Ա որոշմամբ հաստատված N1 հավելվածը` նոր խմբագրությամբ շարադրելու մասին:

Զեկ. Գ.Սարիբեկյան

1. Հայաստանի Հանրապետության Արմավիրի մարզի Փարաքար համայնքի ավագանու 2022 թվականի ապրիլի 11-ի թիվ 48-Ա որոշմամբ հաստատված հավելվածը նոր խմբագրությամբ շարադրելու մասին:

Զեկ. Գ.Սարիբեկյան

1. Մի շարք համայնքային ոչ առևտրային կազմակերպություններ և միացյալ տնօրինություններ լուծարելու մասին:

Զեկ. Մ.Կոստանյան

1. Հայաստանի Հանրապետության Արմավիրի մարզի Փարաքար գյուղական համայնքի «Մշակույթ և սպորտ» համայնքային ոչ առևտրային կազմակերպությունն անվանափոխելու և կանոնադրությունը նոր խմբագրությամբ հաստատելու մասին:

Զեկ. Մ.Կոստանյան

1. «Հայաստանի Հանրապետության Արմավիրի մարզի Փարաքար համայնքի մշակույթի տուն» համայնքային ոչ առևտրային կազմակերպության աշխատողների քանակը, հաստիքացուցակը և պաշտոնային դրույքաչափերը հաստատելու և Հայաստանի Հանրապետության Արմավիրի մարզի Փարաքար համայնքի ավագանու 2022 թվականի ապրիլի 11-ի թիվ 35-Ա որոշման N 3 հավելվածն ուժը կորցրած ճանաչելու մասին:

Զեկ. Մ.Կոստանյան

1. «Հայաստանի Հանրապետության Արմավիրի մարզի Փարաքար համայնքի մարզադպրոց» համայնքային ոչ առևտրային կազմակերպություն հիմնադրելու մասին:

Զեկ. Մ.Կոստանյան

1. «Հայաստանի Հանրապետության Արմավիրի մարզի Փարաքար համայնքի մարզադպրոց» համայնքային ոչ առևտրային կազմակերպության աշխատողների քանակը, հաստիքացուցակը և պաշտոնային դրույքաչափերը հաստատելու մասին:

Զեկ. Մ.Կոստանյան

1. Փարաքար համայնքի սեփականություն հանդիսացող անշարժ գույքը վարձակալությամբ տրամադրելու մասին:

Զեկ. Մ.Կոստանյան

1. Հայաստանի Հանրապետության Արմավիրի մարզի Փարաքար համայնքի սեփականություն հանդիսացող գույքը վարձակալությամբ տրամադրելու մասին:

Զեկ. Մ.Կոստանյան

1. Հողամասն ուղղակի վաճառքի միջոցով օտարելու մասին:  
    Զեկ. Մ.Կոստանյան

1. Հայաստանի Հանրապետության Արմավիրի մարզի Փարաքար համայնքի սեփականություն հանդիսացող բնակարանն անհատույց սեփականության իրավունքով օտարելու մասին:

Զեկ. Մ.Կոստանյան

12. Հողամասի նպատակային նշանակությունը փոփոխելու մասին:

Զեկ. Հ . Միքաելյան

13. Հողամասի նպատակային նշանակությունը փոփոխելու մասին

Զեկ. Հ . Միքաելյան

14 .Հողամասի նպատակային նշանակությունը փոփոխելու մասին

Զեկ. Հ . Միքաելյան

15. Հողամասի նպատակային նշանակությունը փոփոխելու մասին:

Զեկ. Հ . Միքաելյան

16.Հայաստանի Հանրապետության Արմավիրի մարզի Փարաքար համայնքի անապահով բնակիչներին դրամական օգնություն տրամադրելու մասին:

Զեկ. Կ.Արթենյան

17. Հայաստանի Հանրապետության Արմավիրի մարզի Փարաքար համայնքի «Հովիկ էդգարյանի անվան արվեստի դպրոց» համայնքային ոչ առևտրային կազմակերպության աշխատողների քանակը, հաստիքացուցակը և պաշտոնային դրույքաչափերը հաստատելու և Հայաստանի Հանրապետության Արմավիրի մարզի Փարաքար համայնքի ավագանու 2022 թվականի ապրիլի 11-ի թիվ 35-Ա որոշման թիվ 4 հավելվածն ուժը կորցրած ճանաչելու մասին:

Զեկ. Գ.Սարիբեկյան

18.Հայաստանի Հանրապետության Արմավիրի մարզի Փարաքար համայնքի հողային հաշվեկշռին համաձայնություն տալու մասին:

Զոկ.՝ Հ. Միքաելյան

19. «Կրթական հիմնադրամ ստեղծելու մասին» Հայաստանի Հանրապետության Արմավիրի մարզի Փարաքար համայնքի ղեկավարի 2022 թվականի հոկտեմբերի 10-ի թիվ 377-Ա որոշումը հաստատելու մասին:

Զեկ. Գ.Սարիբեկյան

20. Հայաստանի Հանարապետության Արմավիրի մարզի Փարաքար համայնքի

Իսահակ Գասպարյան փողոց թիվ 2 հասցեում գտնվող դպրոցի շենքը՝ ներառող հողամասը և դրա սպասարկման տարածքի համար անհրաժեշտ հողամասն անհատույց օգտագործման իրավունքով տրամադրելու մասին:

Զեկ. Գ.Սարիբեկյան

21. Հայաստանի Հանրապետության Արմավիրի մարզի Ֆերիկ համայնքին դրամական

օգնություն տրամադրելու մասին:

Զեկ. Դ.Մինասյան

22. Հայաստանի Հանրապետության Արմավիրի մարզի Փարաքար համայնքի վարչական սահմաններում գտնվող պետության և համայնքի սեփականություն հանդիսացող հողամասերը վարձակալության և /կամ/ կառուցապատման իրավունքով տրամադրելու նպատակով մրցույթների կազմակերպման համար մրցութային հանձնաժողով ստեղծելու մասին:

Զեկ. Մ.Կոստանյան

23. Հայաստանի Հանրապետության Արմավիրի մարզի Փարաքար համայնքի սեփականություն

հանդիսացող հողամասը մրցութային եղանակով կառուցապատման իրավունքով տրամադրելու

մասին:

Զեկ. Մ.Կոստանյան

24. Համայնքին սեփականության իրավունքով պատկանող գույքն անհատույց

օգտագործման իրավունքով տրամադրելու մասին:

Զեկ. Մ.Կոստանյան

25. Համայնքի սեփականություն հանդիսացող հողամասն աճուրդային եղանակով օտարելու մասին :

Զեկ. Մ.Կոստանյան

26. Համայնքի սեփականություն հանդիսացող հողամասն աճուրդային եղանակով օտարելու մասին:

Զեկ. Մ.Կոստանյան

27. Հայաստանի Հանրապետության Արմավիրի մարզի Փարաքար համայնքի սեփականություն հանդիսացող գույքն աճուրդային եղանակով օտարելու մասին:

Զեկ. Մ.Կոստանյան

28. Հողամասի նպատակային նշանակությունը փոփոխելու մասին:

Զեկ. Հ.Միքաելյան

29. [Հայաստանի Հանրապետության Արմավիրի մարզի Փարաքար համայնքի ավագանու 2022 թվականի ապրիլի 11- ի թիվ 38 որոշման մեջ փոփոխություններ կատարելու մասին](https://parakar.am/Pages/DocFlow/Default.aspx?a=v&g=9001c75d-f2c3-4df6-b732-74d4d62ef886)

Զեկ. Ք. Մելքոնյան

30.Հայաստանի Հանրապետության Արմավիրի մարզի Փարաքար համայնքի ավագանու հերթական նիստի օրվա սահմանում

Զեկ. Դ.Մինասյան

1. **Օրակարգի 1-ին հարցի առթիվ`** զեկույցը ներկայացրեց համայնքի ղեկավարի տեղակալ Գոռ Սարիբեկյանը. Հայաստանի Հանրապետության Արմավիրի մարզի Փարաքար համայնքի ավագանու 2022 թվականի ապրիլի 11-ի թիվ 35-Ա որոշմամբ հաստատված N1 հավելվածը` նոր խմբագրությամբ շարադրելու մասին, խոսքը վերաբերում է Փարաքար համայնքի ,,Բարեկարգում,, տնօրինության հաստիքացուցակում փոփոխություն կատարելուն, բարձրանում է տնօրենի և տեղակալի աշխատավարձերը և ավելանում է հաստիք, որն արտացոլված է որոշման նախագծի հավելվածում:

Գոռ Սարիբեկյանն անդրադարձավ նաև սուբվենցիոն ծարգրերին, որն առաջարկել էր Ա. Վարդանյան , առաջարկեց փոփոխություններ չկատարել, քանի որ դրանք նախօրոք քննարկվել են:

Քննարկվող նախագծի վերաբերյալ հարցեր չեղան:

Նախագահողն առաջարկեց որոշման նախագիծը դնել քվեարկության

Քվեարկությանը մասնակցեցին – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

Որոշումն ընդունվեց միաձայն:

1. **Օրակարգի 2-րդ հարցի առթիվ`** զեկույցը ներկայացրեց համայնքի ղեկավարի տեղակալ Գոռ Սարիբեկյանը. Հայաստանի Հանրապետության Արմավիրի մարզի Փարաքար համայնքի ավագանու 2022 թվականի ապրիլի 11-ի թիվ 48-Ա որոշմամբ հաստատված հավելվածը նոր խմբագրությամբ շարադրելու մասին, խոսքը վերաբերում է համայնքի խնամակալության և հոգաբարձության հանձնաժողովի կազմում փոփոխություններ կատարելուն, հավելվածը ներկայացվել է որոշման նախագծին կից, առաջարկեց, քանի որ համայնքի աշխատակազմի սոցիալական աջակցության և առաողջապահության բաժնում ունենք նոր աշխատակից՝ գլխավոր մասնագետի պաշտոնակատար Լուսինե Սիմոնյանը, առաջարկեց նրան ընդգրկել հանձնաժողովի կազմում, որպես խնամակալության և հոգաբարձության հանձնաժողովի քարտուղար:  
   Ավագանու անդամ Ա.Վարդանյանը առաջարկեց հանձնաժողովում ունենալ նաև հոգեբան, Սարիբեկյանն առաջարկեց, քանի որ այս աշխատանքը հասարակական է , չի վարձատրվում, ցանկացողներ կարող է չլինեն, իսկ եթե ադպիսիք կլինեն ,պատրաստակամ են ընդգրկել հանձնաժողովի կազմում:

Քննարկվող նախագծի վերաբերյալ այլ հարցեր չեղան:

Նախագահողն առաջարկեց որոշման նախագիծը դնել քվեարկության

Քվեարկությանը մասնակցեցին – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

Որոշումն ընդունվեց միաձայն:

1. **Օրակարգի 3-րդ հարցի առթիվ`** զեկույցը ներկայացրեց աշխատակազմի իրավաբանական բաժնի պետ Մելանյա Կոստանյանը. մի շարք համայնքային ոչ առևտրային կազմակերպություններ և միացյալ տնօրինություններ լուծարելու մասին: Պետք է լուծարվեն՝

1) «Մերձավանի մշակույթի տուն» համայնքային ոչ առևտրային կազմակերպությունը (այսուհետ՝ Կազմակերպություն), (գտնվելու վայրը՝ 1139, Հայաստանի Հանրապետություն, Արմավիրի մարզ, գյուղ Մերձավան, Երիտասարդության 39, գրանցման համարը՝ 99.215.1053631):

2) Հայաստանի Հանրապետության Արմավիրի մարզի Այգեկ գյուղական համայնքի «Մշակույթ և սպորտ» համայնքային ոչ առևտրային կազմակերպությունը (այսուհետ՝ Կազմակերպություն), (գտնվելու վայրը՝

1115, Հայաստանի Հանրապետություն, Արմավիրի մարզ, գյուղ Այգեկ, 6 փողոց, 2 շենք, գրանցման համարը՝ 99.215.792000):

3) ՀՀ Արմավիրի մարզի Բաղրամյանի համայնքի «Մշակույթ» միացյալ տնօրինությունը (այսուհետ՝ Կազմակերպություն), (գտնվելու վայրը՝ Հայաստանի Հանրապետություն, 378350, Արմավիրի մարզ, գյուղ Բաղրամյան, գրանցման համարը՝ 99.180.01340):

4) ՀՀ Արմավիրի մարզի Նորակերտի համայնքի «Կրթություն և մշակույթ» միացյալ տնօրինությունը (այսուհետ՝ Կազմակերպություն), (գտնվելու վայրը՝ Հայաստանի Հանրապետություն, 378315, Արմավիրի մարզ, գյուղ Նորակերտ, գրանցման համարը՝ 99.180.01346):

Քննարկվող նախագծի վերաբերյալ հարցեր չեղան:

Նախագահողն առաջարկեց որոշման նախագիծը դնել քվեարկության

Քվեարկությանը մասնակցեցին – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

Որոշումն ընդունվեց միաձայն:

1. **Օրակարգի 4-րդ հարցի առթիվ`** զեկույցը ներկայացրեց համայնքապետարանի աշխատակազմի իրավաբանական բաժնի պետ Մելանյան Կոստանյանը. Հայաստանի Հանրապետության Արմավիրի մարզի Փարաքար գյուղական համայնքի «Մշակույթ և սպորտ» համայնքային ոչ առևտրային կազմակերպությունն անվանափոխելու և կանոնադրությունը նոր խմբագրությամբ հաստատելու մասին որոշման նախագիծ:

Քանի որ լուծարվում են մի շարք կազմակերպություններ, անհրաժեշտություն է առաջացել ստեղծելու նոր կազմակերպություն.

Հայաստանի Հանրապետության Արմավիրի մարզի Փարաքարի գյուղական համայնքի «Մշակույթ և սպորտ» համայնքային ոչ առևտրային կազմակերպությունն անվանափոխել «Հայաստանի Հանրապետության Արմավիրի մարզի Փարաքար համայնքի մշակույթի և երիտասարդության պալատ» համայնքային ոչ առևտրային կազմակերպության:

Հաստատել Հայաստանի Հանրապետության Արմավիրի մարզի Փարաքարի գյուղական համայնքի «Մշակույթ և սպորտ» համայնքային ոչ առևտրային կազմակերպության կանոնադրությունը նոր խմբագրությամբ` համաձայն որոշման նախագծին կից հավելվածի:

Նախագահողն առաջարկեց որոշման նախագիծը դնել քվեարկության

Քվեարկությանը մասնակցեց – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

Որոշումն ընդունվեց միաձայն:

**Օրակարգի 5-րդ հարցի առթիվ`** զեկույցը ներկայացրեց համայնքապետարանի աշխատակազմի իրավաբանական բաժնի պետ Մելանյա Կոստանյանը. նշեց, քանի որ ձևավորվում է նոր համայնքային ոչ առևրտրային կազմակերպություն անհրաժեշտ է հաստատել նոր հաստիքացուցակ

«Հայաստանի Հանրապետության Արմավիրի մարզի Փարաքար համայնքի մշակույթի տուն» համայնքային ոչ առևտրային կազմակերպության աշխատողների քանակը, հաստիքացուցակը և պաշտոնային դրույքաչափերը հաստատելու և Հայաստանի Հանրապետության Արմավիրի մարզի Փարաքար համայնքի ավագանու 2022 թվականի ապրիլի 11-ի թիվ 35-Ա որոշման N 3 հավելվածն ուժը կորցրած ճանաչելու մասին

Նախագահողն առաջարկեց որոշման նախագիծը դնել քվեարկության

Քվեարկությանը մասնակցեց – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

Որոշումն ընդունվեց միաձայն:

**Օրակարգի 6-րդ հարցի առթիվ`** զեկույցը ներկայացրեց համայնքապետարանի աշխատակազմի իրավաբանական բաժնի պետ Մելանյա Կոստանյանը . Հայաստանի Հանրապետության Արմավիրի մարզի Փարաքար համայնքում սպորտի հանդեպ նախասիրությունների, ունակության զարգացման, երեխաների առողջության պահպանումն ու ամրապնդումն ապահովելու նպատակով՝ ***անհարժեշտ է***

Հիմնադրել «Հայաստանի Հանրապետության Արմավիրի մարզի Փարաքար համայնքի Մարզադպրոց» համայնքային ոչ առևտրային կազմակերպություն և հաստատել դրա կանոնադրությունը՝ համաձայն որոշման նախագծին կից հավելվածի:

Քվեարկությանը մասնակցեց – ավագանու 11 անդամ

Քվեարկության արդյունքները` կողմ – 11, դեմ – 0, ձեռնպահ - 0

Որոշումն ընդունվեց միաձայն:

**Օրակարգի 7-րդ հարցի առթիվ`որոշման նախագիծը ներկայացրեց** համայնքապետարանի աշխատակազմի իրավաբանական բաժնի պետ Մելանյա Կոստանյանը , քանի որ հիմնադրվում է նոր ՀՈԱԿ հետևաբար պետք է «Հայաստանի Հանրապետության Արմավիրի մարզի Փարաքար համայնքի մարզադպրոց» համայնքային ոչ առևտրային կազմակերպության աշխատողների քանակը, հաստիքացուցակը և պաշտոնային դրույքաչափերը հաստատելու մասին որոշում կայացնել

Նախագահողն առաջարկեց որոշման նախագիծը դնել քվեարկության

Քվեարկությանը մասնակցեց – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

Որոշումն ընդունվեց միաձայն:

1. **Օրակարգի 8-րդ հարցի առթիվ զեկույցը ներկայացրեց** համայնքապետարանի աշխատակազմի իրավաբանական բաժնի պետ Մելանյա Կոստանյանը, Հայաստանի Հանրապետության Արմավիրի մարզի Փարաքար համայնքի սեփականություն հանդիսացող գույքը վարձակալությամբ տրամադրելու մասին, մեզ դիմել են անձինք, ովքեր գործունեություն են ծավալում և ցանկանում են տարածքներ տրամադրել վարձակալությամբ գործունեություն իրականացնելու համար

Տալ համաձայնություն՝

1) համայնքի սեփականություն հանդիսացող /հիմք սեփականության իրավունքի վկայական` 2682037, տրված՝ 17.01.2010թ. Մերձավանի գյուղական համայնք/ Հայաստանի Հանրապետության Արմավիրի մարզ, գյուղ Մերձավան, Երիտասարդության փողոց, 39 հասցեում գտնվող՝ մշակույթի տան վարչական շենքի առաջին հարկի տարածքից /այսուհետ՝ գույք/ 64,7 քմ մակերեսով և 34,4 քմ մակերեսով տարածքները՝ արտադպրոցական ուսումնական ծրագրերի իրականացման նպատակով, 1 տարի ժամկետով, վարձակալությամբ տրամադրելու համաձայն սույն որոշման անբաժանելի մաս կազմող հավելված 1-ի:

2) համայնքի սեփականություն հանդիսացող /հիմք սեփականության իրավունքի վկայական` 2542293, տրված՝ 03.06.2008թ. Փարաքար համայնք/ Հայաստանի Հանրապետության Արմավիրի մարզ, Փարաքար համայնք, գյուղ Փարաքար, Նաիրի փողոց, 40 հասցեում գտնվող՝ մշակույթի տան վարչական շենքի առաջին հարկի տարածքից 240,6 քմ մակերեսով տարածքը և երկրորդ հարկի տարածքից 48,3 քմ մակերեսով տարածքը՝ /այսուհետ՝ գույք/ արտադպրոցական ուսումնական ծրագրերի իրականացման նպատակով, 1 տարի ժամկետով, վարձակալությամբ տրամադրելու համաձայն սույն որոշման անբաժանելի մաս կազմող հավելված 2-ի:

3) համայնքի սեփականություն հանդիսացող /հիմք սեփականության իրավունքի վկայական` 08102013-04-0034, տրված՝ 08․10․2013թ. Փարաքար համայնք/ Հայաստանի Հանրապետության Արմավիրի մարզ, գյուղ Նորակերտ, Կոմիտասի փողոց, 47 հասցեում գտնվող՝ մշակույթի տան վարչական շենքի տարածքից /այսուհետ՝ գույք/՝ արտադպրոցական ուսումնական ծրագրերի իրականացման նպատակով, 1 տարի ժամկետով, վարձակալությամբ տրամադրելու համաձայն սույն որոշման անբաժանելի մաս կազմող հավելված 3-ի:

4) համայնքի սեփականություն հանդիսացող /հիմք սեփականության իրավունքի վկայական` 26122018-04-0034, տրված՝ 26.12.2018թ. Փարաքար համայնք/ Հայաստանի Հանրապետության Արմավիրի մարզ, գյուղ Արևաշատ, Երևանյան խճուղի, 16 հասցեում գտնվող՝ մշակույթի տան վարչական շենքի 1-ին հարկի տարածքից /այսուհետ՝ գույք/ 90,0 քմ մակերեսով տարածքը՝ արտադպրոցական ուսումնական ծրագրերի իրականացման նպատակով, 1 տարի ժամկետով, վարձակալությամբ տրամադրելու համաձայն սույն որոշման անբաժանելի մաս կազմող հավելված 4-ի:

5) համայնքի սեփականություն հանդիսացող /հիմք սեփականության իրավունքի վկայական` 07022020-04-0052, տրված՝ 07․02.2020թ. Փարաքար համայնք/ Հայաստանի Հանրապետության Արմավիրի մարզ, գյուղ Փարաքար, Մայրաքաղաքային փողոց, 106 հասցեում գտնվող՝ մշակույթի տան վարչական շենքի տարածքից /այսուհետ՝ գույք/ 102,0 քմ մակերեսով տարածքը՝ արտադպրոցական ուսումնական ծրագրերի իրականացման նպատակով, 1 տարի ժամկետով, վարձակալությամբ տրամադրելու համաձայն սույն որոշման անբաժանելի մաս կազմող հավելված 5-ի:

6) համայնքի սեփականություն հանդիսացող /հիմք սեփականության իրավունքի վկայական` 2542294, տրված՝ 03.06.2008թ. Փարաքար համայնք/ Հայաստանի Հանրապետության Արմավիրի մարզ, գյուղ Փարաքար, Այգեստան 31 հասցեում գտնվող՝ մարզադպրոցի վարչական շենքում /այսուհետ՝ գույք/ արտադպրոցական ուսումնական ծրագրերի իրականացման նպատակով, 1 տարի ժամկետով, վարձակալությամբ տրամադրելու համաձայն սույն որոշման անբաժանելի մաս կազմող հավելված 6-ի:

Նախագծում ընդգրկել ենք նաև հետևյալ կետերը.

-Գույքի վարձակալության վճար սահմանել՝ համապատասխան խմբակ հաճախող յուրաքանչյուր սանից գանձվող վճարի 15 տոկոսի չափով, իսկ ջեռուցման ընթացքում՝ 20 տոկոսի չափով:

-Սահմանել, որ պարապմունքների արդյունավետ կազմակերպման նպատակով կողմերը պարտավոր են կազմել ժամանակացույց:

-Փարաքար համայնքի ղեկավարին՝ ՀՀ օրենքով սահմանված կարգով կազմակերպել որոշումից ծագող իրավահարաբերությունների կարգավորումը, կողմերի միջև կնքվելիք անշարժ գույքի վարձակալության պայմանագրում ներառել նաև պայմանագիրը միակողմանի վաղաժամկետ լուծելու և պայմանագրի պայմանների խախտման դեպքում՝ տույժերի կիրառման վերաբերյալ դրույթներ:

- Սույն որոշման գործողությունը տարածվում է 2022 թվականի հունիսի 1-ից ծագած իրավահարաբերությունների վրա։

Նախագահողն առաջարկեց որոշման նախագիծը դնել քվեարկության

Քվեարկությանը մասնակցեց – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

Որոշումն ընդունվեց միաձայն:

**Օրակարգի 9-րդ հարցի առթիվ զեկույցը ներկայացրեց համայնքապետարանի աշխատակազմի իրավաբանական բաժնի պետ Մելանյա Կոստանյանը , նա ներկայացրեց**  որ համայնքապետարան է դիմել Փարաքար համայնքի բնակիչ Ամալյա Սարգսյանը, խնդրանքով Փարաքարի Բ/Ա վարչական շենքում տրամադրել տարածք անհատ ձեռնարկատիրական գործունեություն իրականացնելու համար, առաջարկվում է

Տալ համաձայնություն Հայաստանի Հանրապետության Արմավիրի մարզի Փարաքար համայնքին սեփականության իրավունքով պատկանող /հիմք վկայական` 2784825, տրված 07.05.2010թ./ Արմավիրի մարզի գյուղ Փարաքար, Երևանյան փողոց 34 հասցեում գտնվող բուժամբուլատորիայի վարչական շենքի առաջին հարկի տարածքից՝ 12.3 քմ մակերեսով, թիվ 11 սենյակը վարձակալությամբ տրամադրելու` անհատ ձեռնարկատեր Ամալյա Սարգսյանին, ստոմատոլոգիական կաբինետ բացելու, ստոմատոլոգիական գործունեություն ծավալելու՝ բժշկական օգնություն և սպասարկում իրականացնելու նպատակով:

- Տարածքի վարձակալության ժամկետ սահմանել 5 տարի:

- Տարածքի վարձակալության վճար սահմանել՝ամսական 20000 /քսան հազար/ ՀՀ դրամ:

Որոշման նախագիծը դրվեց քվեարկության

Քվեարկությանը մասնակցեց – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

Որոշումն ընդունվեց միաձայն:

|  |  |
| --- | --- |
| **Օրակարգի 10-րդ հարցի առթիվ զեկույցը ներկայացրեց համայնքապետարանի աշխատակազմի իրավաբանական բաժն ի պետ Մելանյա Կոստանյանը , ներկայացրել հողամասն ուղղակի վաճառքի միջոցով օտարելու մասին որոշման նախագիծը** |  |
| Հայաստանի Հանրապետության Արմավիրի մարզի Փարաքար համայնքի ղեկավարի որոշմամբ Հայաստանի Հանրապետության Արմավիրի մարզի Փարաքար համայնքի, գյուղ Փարաքար, Մերձավանի խճուղի 4/1 հողամաս հասցեում գտնվող 0.0217 հա մակերեսով հողամասը վարձակալական հիմունքներով, 99 տարի ժամկետով հատկացվել է քաղաքացի Էդիկ Կարապետյանին /հիմք հողամասի վարձակալության իրավունքի վկայական՝ 0107192 տրված՝ 2002թվականի ապրիլի 5-ին/: 2021թվականի մայիսի 12-ին ըստ օրենքի ժառանգության իրավունքի վկայագրի համաձայն այդ հողամասի նկատմամբ ժառանգություն, ընդունած ժառանգ է հանդիսանում Ալինա Կարապետյանը: Հաշվի առնելով այն հանգամանքը, որ նշված հողամասը դեռևս կառուցապատված չէ, ղեկավարվելով Հայաստանի Հանրապետության հողային օրենսգրքի 66 հոդվածի 2–րդ մասով, «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 21-րդ կետով և հիմք ընդունելով Հայաստանի Հանրապետության կադաստրի կոմիտեի ղեկավարի տեղակալ Ն. Ավագյանի 2022 թվականի հուլիսի 27-ի թիվ ՆԱ/8077-2022 գրությունը, Ալինա Կարապետյանի կողմից 2021թվականի նոյեմբերի 5-ին վճարած հողամասի կադաստրային արժեքի վճարման թիվ 211105228200014 անդորրագիրը և 2022թվականի մայիսի 30-ի թիվ 1382 դիմումը՝ *առաջարկվում է .*  Տալ համաձայնություն Հայաստանի Հանրապետության Արմավիրի մարզի Փարաքար համայնքի գյուղ Փարաքար, Մերձավանի խճուղի 4/1 հողամաս հասցեում գտնվող՝ 04-094-0017-0034 կադաստրային ծածկագրով 0.0217 հա մակերեսով բնակավայրերի նպատակային նշանակության, բնակելի կառուցապատման գործառնական նշանակության հողամասը, որը գտնվում է Փարաքար համայնքի տարածագնահատման 10-րդ գոտում, ուղղակի վաճառքի միջոցով օտարելու քաղաքացի Ալինա Կարապետյանին՝ հիմք ընդունելով 2021թվականի նոյեմբերի 5-ի վճարման թիվ 211105228200014 անդորրագիրը: |  |

Որոշման նախագիծը դրվեց քվեարկության

Քվեարկությանը մասնակցեց – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

Որոշումն ընդունվեց միաձայն

**Օրակարգի 11-րդ հարցը ներկայացրեց համայնքապետարանիաշխատակազմի իրավաբանական բաժն ի պետ Մելանյա Կոստանյանը** Հայաստանի Հանրապետության Արմավիրի մարզի Փարաքար համայնքի սեփականություն հանդիսացող բնակարանն անհատույց սեփականության իրավունքով օտարելու մասին

|  |
| --- |
|  |
| Հիմք ընդունելով քաղաքացի Անժելա Մալինցյանի 2022թվականի հուլիսի 18-ի թիվ 1889 դիմումը, Հայաստանի Հանրապետության Արմավիրի մարզի Փարաքարի համայնքապետարանի բնակարանային հարցերի ուսումնասիրության հանձնաժողովի 2022թվականի օգոստոսի 15-ի արձանագրությունը՝ ***առաջարկվում է.***  Հայաստանի Հանրապետության Արմավիրի մարզի Փարաքար համայնքի սեփականություն հանդիսացող՝ Հայաստանի Հանրապետության Արմավիրի մարզ, Փարաքար համայնք, գյուղ Մուսալեռ, Անի թաղամաս 4 շենք, 10 բնակարան հասցեում գտնվող՝ 04-069-0055-0027-001-010 կադաստրային ծածկագրով, 41,1 քմ ընդհանուր մակերեսով բնակարանն (այսուհետ՝ գույք) անհատույց սեփականության իրավունքով՝ նվիրատվությամբ օտարել քաղաքացի Անժելա Գագիկի Մալինցյանին (այսուհետ նվիրառու)՝ ծնված 16.04.1984թ., անձնագիր՝ AT 0483414 , տրված՝ 21.10.2019թ. 032-ից։  Հայաստանի Հանրապետության Արմավիրի մարզի Փարաքար համայնքապետարանի աշխատակազմի իրավաբանական բաժնին՝ ՀՀ օրենսդրությամբ սահմանված կարգով, նվիրառուի հետ կնքել անշարժ գույքի նվիրատվության պայմանագիր:  Ընդունել ի գիտություն, որ.  1) Անշարժ գույքի նվիրատվության պայմանագիրը ենթակա է նոտարական վավերացման, իսկ դրանից ծագող իրավունքը՝ պետական գրանցման.  2) պետական գրանցման և նոտարական վավերացման հետ կապված ծախսերը կատարվում են նվիրառուի կողմից։  4. Գույքն իր արժեքով հանել Հայաստանի Հանրապետության Արմավիրի մարզի Փարաքար համայնքի հաշվեկշռից:  Որոշման նախագիծը դրվեց քվեարկության  Քվեարկությանը մասնակցեց – ավագանու 11անդամ  Քվեարկության արդյունքները` կողմ – 11, դեմ – 0, ձեռնպահ - 0  Որոշումն ընդունվեց միաձայն  **Օրակարգի 12-րդ հարցը ,որոշման նախագիծը ներկայացրեց համայնքապետարանի աշխատակազմի քաղաքաշինության և հողաշինության բաժնի պետ Հակոբ Միքաելյանը.** Հողամասի նպատակային նշանակությունը փոփոխելու մասին, համայնքապետարան է դիմել սեփականատեր Դավիթ Գրիգորի Քանանյանը:  Ղեկավարվելով Հայաստանի Հանրապետության հողային օրենսգրքի 7-րդ հոդվածի 9-րդ մասի 2022 թվականի սեպտեմբերի 6-ին տրված N 187 ճարտարապետահատակագծային առաջադրանքը և սեփականատեր ՝ Դավիթ Գրիգորի Քանանյանի 2022 թվականի մայիսի 12-ի դիմումը՝***Փարաքար համայնքի ավագանին որոշում է.*** | |

Հայաստանի Հանրապետության Արմավիրի մարզի Փարաքար համայնքի վարչական սահմաններում գտնվող Պտղունք գյուղում՝ Դավիթ Գրիգորի Քանանյանին սեփականության իրավունքով պատկանող 04-082-0306-0015 կադաստրային ծածկագրով 0,2967հա մակերեսով գյուղատնտեսական նպատակային նշանակության հողամասից 0,71 հա մակերեսով հողամասը՝ պտղատու այգի, նշանակությունը փոփոխել որպես արդյունաբերության, ընդերքօգտագործման և այլ արտադրական նպատակային նշանակության հող, գործառնական նշանակությունը՝ գյուղատնտեսական արտադրական օբյեկտների՝ սառնարան-պահեստ կառուցելու համար:

Որոշման նախագիծը դրվեց քվեարկության

Քվեարկությանը մասնակցեց – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

Որոշումն ընդունվեց միաձայն

**Օրակարգի 13-րդ հարցը, որոշման նախագիծը ներկայացրեց համայնքապետարանի աշխատակազմի քաղաքաշինության և հողաշինության բաժնի պետ Հակոբ Միքաելյանը.** Հողամասի նպատակային նշանակությունը փոփոխելու մասին, համայնքապետարան է դիմել սեփականատեր Գագիկ Յուրայի Ավետիսյանը

Ղեկավարվելով Հայաստանի Հանրապետության հողային օրենսգրքի 7-րդ հոդվածի 9-րդ մասով 2020 թվականի նոյեմբերի 30-ին տրված N 111 ճարտարապետահատակագծային առաջադրանքը, լրամշակված 2022 թվականի 06 սեպտեմբերի և սեփականատեր ՝ Գագիկ Յուրայի Ավետիսյանի 2022 թվականի հուլիսի 27-ի դիմումը՝

Հայաստանի Հանրապետության Արմավիրի մարզի Փարաքար համայնքի վարչական սահմաններում գտնվող Փարաքար գյուղում՝ Գագիկ Յուրայի Ավետիսյանին սեփականության իրավունքով պատկանող 04-094-0308-0015 կադաստրային ծածկագրով հողամասից 0.0561 հա մակերեսով գյուղատնտեսական նպատակային նշանակության հողամասի՝ վարելահող, նշանակությունը փոփոխել որպես

արդյունաբերության, ընդերքօգտագործման և այլ արտադրական նպատակային նշանակության հող, գործառնական նշանակությունը՝ գյուղատնտեսական արտադրական օբյեկտների՝ պտուղ-բանջարեղենի սառնարանային օբյեկտ կառուցելու համար:

Քվեարկությանը մասնակցեց – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

Որոշումն ընդունվեց միաձայն:

**Օրակարգի 14-րդ հարցը ,որոշման նախագիծը ներկայացրեց համայնքապետարանի աշխատակազմի քաղաքաշինության և հողաշինության բաժնի պետ Հակոբ Միքաելյանը.** Հողամասի նպատակային նշանակությունը փոփոխելու մասին, համայնքապետարան է դիմել սեփականատեր Պողոս Խաչիկի Կույումջյանը:

Ղեկավարվելով Հայաստանի Հանրապետության հողային օրենսգրքի 7-րդ հոդվածի 9-րդ մասի 2022 թվականի սեպտեմբերի 6-ին տրված N 188 ճարտարապետահատակագծային առաջադրանքով և սեփականատեր՝ Պողոս Խաչիկի Կույումջյանի 2022 թվականի օգոստոսի 8-ի դիմումով՝ առաջարկվում է.

Հայաստանի Հանրապետության Արմավիրի մարզի Փարաքար համայնքի վարչական սահմաններում գտնվող Մուսալեռ գյուղում՝ Պողոս Խաչիկի Կույումջյանին սեփականության իրավունքով պատկանող 04-069-0102-0017 կադաստրային ծածկագրով 0.09 հա մակերեսով գյուղատնտեսական նպատակային նշանակության հողամասի՝ խաղող, նշանակությունը փոփոխել որպես արդյունաբերության, ընդերքօգտագործման և այլ արտադրական նպատակային նշանակության հող, գործառնական նշանակությունը՝ գյուղատնտեսական արտադրական օբյեկտների՝ անասնաշենք կառուցելու համար:

Առաջարկը դրվեց քվեարկության

Քվեարկությանը մասնակցեց – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

**Օրակարգի 15-րդ հարցը ,որոշման նախագիծը ներկայացրեց համայնքապետարանի աշխատակազմի քաղաքաշինության և հողաշինության բաժնի պետ Հակոբ Միքաելյանը.** Հողամասի նպատակային նշանակությունը փոփոխելու մասին, համայնքապետարան է դիմել սեփականատեր Սպարտակ Սամվելի Պետրոսյանը:

 Ղեկավարվելով Հայաստանի Հանրապետության հողային օրենսգրքի 7-րդ հոդվածի 9-րդ մասի 2022 թվականի սեպտեմբերի 6-ին տրված N 186 ճարտարապետահատակագծային առաջադրանքով և սեփականատեր ՝ Սպարտակ Սամվելի Պետրոսյանի 2022 թվականի հուլիսի 26-ի դիմումով՝ *առաջարկվում է.*

Հայաստանի Հանրապետության Արմավիրի մարզի Փարաքար համայնքի վարչական սահմաններում գտնվող Այգեկ գյուղում՝ Սպարտակ Սամվելի Պետրոսյանին սեփականության իրավունքով պատկանող 04-009-0106-0007 կադաստրային ծածկագրով 0.078 հա մակերեսով գյուղատնտեսական նպատակային նշանակության հողամասի՝ 4-րդ կարգի ջրովի վարելահող, նշանակությունը փոփոխել որպես արդյունաբերության, ընդերքօգտագործման և այլ արտադրական նպատակային նշանակության հող, գործառնական նշանակությունը՝ գյուղատնտեսական արտադրական օբյեկտների՝ Գյուղատնտեսական արտադրանք վերամշակող տնտեսություն (մրգի և բանջարեղենի մշակում և պահածոյացում, չներառված ուրիշ խմբավորումներով) կառուցելու համար: 2.Հանձնարարել համայնքի ղեկավարին կատարելու սույն որոշումից բխող գործառույթները:

Առաջարկը դրվեց քվեարկության

Քվեարկությանը մասնակցեց – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

**Օրակարգի 16-րդ հարցը -** Հայաստանի Հանրապետության Արմավիրի մարզի Փարաքար համայնքի անապահով բնակիչներին դրամական օգնություն տրամադրելու մասին, որոշման նախագիծը ներկայացրեց Փարաքար համայնքի ղեկավարի տեղակալ Կարապետ Արթենյանը,

Ղեկավարվելով «Տեղական ինքնակառավարման մասին» Հայաստանի Հանրապետության օրենքի 18-րդ հոդվածի 1-ին մասի 7 -րդ կետով, Փարաքար համայնքի ավագանու 2022 թվականի ապրիլի 11-ի N 39-Ա որոշմամբ հաստատված կարգի 19-րդ կետով և հիմք ընդունելով Փարաքարի համայնքապետարանի սոցիալական հանձնաժողովի 2022 թվականի օգոստոսի 8 -ի թիվ 2 արձանագրությունը՝նախատեսվում է համայնքի 24 ընտանիքի հատկացնել 1 040 000 դրամ օգնությոն՝ համաձայն որոշման հավելվածի.

Ավագանու անդամ Արաքսյա Վարդանյանն առաջարկեց ևս 2 բնակչի ընդգրկել օգնության ցուցակում, քանի որ նրանցից մեկն ուսանող է, բազմազավակ ընտանիքում է բնակվում, մյուսը բնակվում է միայնակ, որդին ազատության մեջ է, սակայն զեկուցողը հանգամանալից ուսումնասիրեց և պարզեց, որ անհրաժեշտ է սոցիալական հանձնաժողովի եզրակացությունը, հետագայում այդ դիմումները ևս կընդգրկվեն օգնության ցուցակներում.

Էմին Երցյանն առաջարկեց կազմել ռազմավարության ծրագիր, վեր հանել անապահով ընտանիքիներին, այն ընդգրկել զարգացման ծրագրում, առանձնացնել անձանց, ովքեր կարիք կունենան վերապատրաստման , որից հետո կունենան իրենց կայուն եկամուտը:

Առաջարկը դրվեց քվեարկության

Քվեարկությանը մասնակցեց – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

**Օրակարգի 17-րդ հարցը -** Հայաստանի Հանրապետության Արմավիրի մարզի Փարաքար համայնքի «Հովիկ էդգարյանի անվան արվեստի դպրոց» համայնքային ոչ առևտրային կազմակերպության աշխատողների քանակը, հաստիքացուցակը և պաշտոնային դրույքաչափերը հաստատելու և Հայաստանի Հանրապետության Արմավիրի մարզի Փարաքար համայնքի ավագանու 2022 թվականի ապրիլի 11-ի թիվ 35-Ա որոշման թիվ 4 հավելվածն ուժը կորցրած ճանաչելու մասին,որոշման նախագիծը ներկայացրեց համայնքի ղեկավարի տեղակալ Գոռ Սարիբեկյանը, նշեց, որ որոշման համար հիմք է հանդիսացել

Հայաստանի Հանրապետության Արմավիրի մարզի Փարաքար համայնքի «Հովիկ Էդգարյանի անվան արվեստի դպրոց» ՀՈԱԿ տնօրեն Ա. Գևորգյանսի 2022 թվականի հունիսի 15-ի թիվ 1592 և 1593 զեկուցագրերը՝ առաջարկվում է

Հաստատել  Հայաստանի Հանրապետության Արմավիրի մարզի Փարաքար համայնքի «Հովիկ Էդգարյանի անվան արվեստի դպրոց» համայնքային ոչ առևտրային  կազմակերպության 2021-2022թթ. ուսումնական տարվա աշխատողների քանակը, հաստիքացուցակը և պաշտոնային դրույքաչափերը՝ համաձայն հավելվածի: Ուժը կորցրած ճանաչել Հայաստանի Հանրապետության Արմավիրի մարզի Փարաքար համայնքի ավագանու 2022 թվականի ապրիլի 11-ի «Հայաստանի Հանրապետության Արմավիրի մարզի Փարաքար համայնքի համայնքային հիմնարկի, համայնքային ենթակայությամբ ոչ առևտրային կազմակերպությունների կառուցվածքը, աշխատողների քանակը, հաստիքացուցակը և պաշտոնային դրույքաչափերը հաստատելու մասին» թիվ 35-Ա որոշմամբ հաստատված թիվ 4 հավելվածը և սույն որոշման գործողությունը տարածվելու է 2022 թվականի սեպտեմբերի 1-ից ծագած իրավահարաբերությունների վրա:

Առաջարկը դրվեց քվեարկության

Քվեարկությանը մասնակցեց – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

**Օրակարգի 18-րդ հարցը -** Հայաստանի Հանրապետության Արմավիրի մարզի Փարաքար համայնքի հողային հաշվեկշռին համաձայնություն տալու մասին, որոշման նախագիծը ներկայացրեց աշխատակազմի քաղաքաշինության և հողաշինության բաժնի պետ Հակոբ Միքաելյանը, որոշման ընդունման համար ղեկավարվել ենք Հայաստանի Հանրապետության կառավարության 2000 թվականի հոկտեմբերի 23-ի թիվ 656 որոշմամբ հաստատված կարգի 9-րդ կետով և առաջարկվում է հաստատել Հայաստանի Հանրապետության Արմավիրի մարզի Փարաքար համայնքի վարչական սահմաններում

գտնվող հողերի ընթացիկ հաշվառման արդյունքները և համայնքի հողային հաշվեկշիռը 2022 թվականի հուլիսի 1-ի դրությամբ՝ համաձայն հավելվածի, հավելվածը տրամադրվել է ավագանու անդամներին:

Առաջարկը դրվեց քվեարկության

Քվեարկությանը մասնակցեց – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

**Օրակարգի 19-րդ հարցը** ներկայացրեց համայնքի ղեկավարի տեղակալ Գոռ Սարիբեկյանը **-**«Կրթական հիմնադրամ ստեղծելու մասին» Հայաստանի Հանրապետության Արմավիրի մարզի Փարաքար համայնքի ղեկավարի 2022 թվականի հոկտեմբերի 10-ի թիվ 377-Ա որոշումը հաստատելու մասին

Հարգելի ավագանիններ, Ձեր քննարկմանն ենք ներկայացնում Փարաքար համայնքում «Նշան և Աիդա Կարայանների անվան» արհեստների և արվեստների դպրոց հիմադրելու և կանոնադրությունը հաստատելու մասին որոծման նախագիծը, կանոնադրություն մեջ մանրամասն ներկայացված է հիմնադրամի գործառույթները, ինչպես նաև հաստատել Հայաստանի Հանրապետության Արմավիրի մարզի Փարաքար համայնքի ղեկավարի 2022 թվականի հոկտեմբերի 10 -ի «Նշան և Աիդա Կարայանների անվան» Փարաքարի կրթական հիմնադրամ ստեղծելու մասին» թիվ  377-Ա որոշումը:

Ավագանու անդամ Է. Երիցյանն առաջարկեց որոշման մեջ ներառել կետ, որով կլիազորեն Հայաստանի Հանրապետության Արմավիրի մարզի Փարաքար համայնքի ղեկավար Դավիթ Մինասյանին իրականացնելու պետական գրանցում իրավաբանական անձանց պետական գրանցման ռեգիստրում, պետական գրանցման գործընթացում անհրաժեշտության դեպքում կրթական հիմնադրամի Կանոնադրության մեջ կատարել փոփոխություններ, իրականացնել սույն որոշումից բխող այլ գործառույթներ և դրանց կատարումը վերալիազորել այլ անձանց: Առաջարկվեց Ամալյա Եղոյանին նշանակել «Նշան և Աիդա Կարայանների անվան» Փարաքարի կրթական հիմնադրամի գործադիր մարմնի ղեկավարի պաշտոնում:

Առաջարկը դրվեց քվեարկության

Քվեարկությանը մասնակցեց – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

**Օրակարգի 20-րդ հարցը** ներկայացրեց համայնքի ղեկավարի տեղակալ Գոռ Սարիբեկյանը

Հայաստանի Հանարապետության Արմավիրի մարզի Փարաքար համայնքի

Իսահակ Գասպարյան փողոց թիվ 2 հասցեում գտնվող դպրոցի շենքը՝ ներառող հողամասը և դրա սպասարկման տարածքի համար անհրաժեշտ հողամասն անհատույց օգտագործման իրավունքով տրամադրելու մասին, Հայաստանի Հանրապետության Արմավիրի մարզի Փարաքար գյուղական համայնքին սեփականության իրավունքով պատկանող՝ Հայաստանի Հանրապետության Արմավիրի մարզի Փարաքար համայնքի Իսահակ Գասպարյան 2 հասցեում գտնվող դպրոցի շենքը ներառող /04-094-0063-0005 կադաստրային ծածկագրով բնակավայրերի նպատակային նշանակության, հասարակական կառուցապատման գործառնական նշանակության հողամասը և դրա սպասարկման տարածքը, 04-094-0063-0005-001 կադաստրային ծածկագրով 968.2 քառակուսի մետր մակերեսով դպրոցը, 04-094-0063-0005-002 կադաստրային ծածկագրով 80.2 քառակուսի մետր մակերեսով կաթսայատունը, 04-094-0063-0005-003 կադաստրային ծածկագրով 16.7 քառակուսի մետր մակերեսով պահեստը, 04-094-0063-0005-004 կադաստրային ծածկագրով 2.5 քմ մակերեսով զուգարանը անհատույց օգտագործման իրավունքով 99 տարի ժամկետով տրամադրել «Փարաքար» կրթական հիմնադրամին:

«Նշան և Աիդա Կարայանների անվան» Փարաքարի կրթական հիմնադրամի գործադիր մարմնի ղեկավարի հետ կնքել անշարժ գույքի անհատույց օգտագործման պայմանագիր:

Արհեստների և արվեստների դպրոցի նախագծման ժամանակ օգտագործվել են հիմք են հայ ճարտարապետների ավանդույթները

Առաջարկը դրվեց քվեարկության

Քվեարկությանը մասնակցեց – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

**Օրակարգի 21-րդ հարցը** ներկայացեց համայնքի ղեկավար Դավիթ Մինասյան- առաջարկեց Ֆերիկ համայնքին ցուցաբերել 200 000 (երկու հարյուր հազար) ՀՀ դրամ դրամական օգնություն, քանի որ իրականացնում են սուբվենցիոն ծրագիր- փողոցների լուսավորություն անցկացնելու համար, նման խնդրանքով դիմել է Ֆերիկ համայնքի ղեկավարը

Ավագանու անդամ Է. Երիցյանն առաջարեց նշված գումարը տրամադրել փոխատվության կարգով

Արմավիրի մարզի Ֆերիկ համայնքին տրամադրել 200 000 (երկու հարյուր հազար դրամ)՝ փոխառության կարգով, փողոցների  արտաքին լուսավորության համակարգի արդիականացման համար։

Առաջարկը դրվեց քվեարկության

Քվեարկությանը մասնակցեց – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

**Օրակարգի 22-րդ հարցը,** որոշման նախագիծը ներկայացրեց աշխատակազմի իրավաբանական բաժնի պետ Մելանյա Կոստայանը – Նա նշեց, որՀայաստանի Հանրապետության Արմավիրի մարզի Փարաքար համայնքի վարչական սահմաններում գտնվող պետության եվ համայնքի սեփականություն հանդիսացող հողամասերը վարձակալության եվ /կամ/ կառուցապատման իրավունքով տրամադրելու նպատակով մրցույթների կազմակերպման համար անհրաժեշտ է ստեղծել մրցութային հանձնաժողով և ներկայացրեց հանձնաժողովի կազմը

Հանձնաժողովի նախագահ՝ Դ. Մինասյան - ՀՀ Արմավիրի մարզի Փարաքար համայնքի ղեկավար

Հանձնաժողովի անդամներ՝ Լ. Գյուլնազարյան - համայնքի ղեկավարի առաջին տեղակալ

Գ. Սարիբեկյան - համայնքի ղեկավարի տեղակալ

Հ. Միքաելյան - ՀՀ Արմավիրի մարզի Փարաքարի

համայնքապետարանի աշխատակազմի

քաղաքաշինության և հողաշինության բաժնի պետ

Կ. Մկրտչյան - ավագանու անդամ

Կ. Արթենյան - համայնքի ղեկավարի տեղակալ

Մրցութավար՝ Մ. Կոստանյան - ՀՀ Արմավիրի մարզի Փարաքարի

համայնքապետարանի աշխատակազմի

իրավաբանական բաժնի պետ

Արձանագրող՝ Ա. Ավագյան - ՀՀ Արմավիրի մարզի Փարաքարի

համայնքապետարանի աշխատակազմի

իրավաբանական բաժնի առաջատար մասնագետ

Առաջարկը դրվեց քվեարկության

Քվեարկությանը մասնակցեց – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

**Օրակարգի 23-րդ հարցը -** Հայաստանի Հանրապետության Արմավիրի մարզի Փարաքար համայնքի սեփականություն հանդիսացող հողամասը մրցութային եղանակով կառուցապատման իրավունքով տրամադրելու մասին, որոշման նախագիծը ներկայացրել է աշխատակազմի իրավաբանական բաժնի պետ Մելանյա Կոստանյանը, առաջարկեց տալ համաձայնություն Հայաստանի Հանրապետության Արմավիրի մարզի Փարաքար համայնքի սեփականություն հանդիսացող՝ Արմավիրի մարզի, Փարաքար համայնք, գյուղ Մերձավան, Երիտասարդության փողոց 39/1 հասցեում գտնվող, 04-065-0063-0006 ծածկագրով հասարակական կառուցապատման գործառական նշանակության, բնակավայրերի նպատակայն նշանակության 0.1հա մակերեսով հողամասը տրամադրելու մրցութային եղանակով, կառուցապատման իրավունքով՝ 99 տարի ժամկետով, որից 800.0 քմ մակերեսով հողամասը մեկ հարկանի շինություն`

առևտրի և սպասարկման օբյեկտ /սրճարան/ կառուցելու նպատակով, 200.0 քմ մակերեսով հողամասը` սպասարկման նպատակով:Կառուցապատման իրավունքի վճարի մեկնարկային գին սահմանել՝ տարեկան 200000 /երկու հարյուր հազար/ ՀՀ դրամ:

Առաջարկը դրվեց քվեարկության

Քվեարկությանը մասնակցեց – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

**Օրակարգի 24-րդ հարցը -** Համայնքին սեփականության իրավունքով պատկանող գույքն անհատույց

օգտագործման իրավունքով տրամադրելու մասին, որոշման նախագիծը ներիայացրեց Մելանյա Կոստանյանը, որշման նախագիծը գրելու համար ղեկավարվել ենք Հայաստանի Հանրապետության  կառավարության 2009 թվականի հուլիսի 9-ի N 808-Ն որոշման 6-րդ կետի 4-րդ ենթակետով և հիմք ընդունելով Հայաստանի Հանարապետության Արմավիրի մարզի Փարաքար համայնքի «Նորակերտի մանկապարտեզ» ՀՈԱԿ տնօրենի Ժ/Պ Ն. Խաչատրյանի 2022 թվականի սեպտեմբերի 13-ի թիվ 1533 զեկուցագիրը. առաջարկվում է

Հայաստանի Հանրապետության Արմավիրի մարզի համայնք Նորակերտ, Կոմիտասի փողոց 75 հասցեում գտնվող՝ համայնքին սեփականության իրավունքով պատկանող /հիմք՝ սեփականության իրավունքի վկայական՝ 29062021-04-0074, տրված՝ 2021թվականի հունիսի 29-ին/ 705.4 քմ մակերեսով մանկապարտեզի շենքը` 004-064-001 ծածկագրով, 8.4 քմ մակերեսով կաթսայատունը` 004-064-002 ծածկագրով և դրանց զբաղեցրած և օգտագործման համար անհրաժեշտ 0,263 հա մակերեսով` 04-074-0004-0051 կադաստրային ծածկագրով, բնակավայրի նպատակային նշանակության, հասարակական կառուցապատման գործառնական նշանակության հողամասն /այսուհետ՝ Գույք/ անհատույց օգտագործման իրավունքով, անորոշ ժամկետով տրամադրել Հայաստանի Հանրապետության Արմավիրի մարզի Փարաքար համայնքի «Նորակերտի մանկապարտեզ» ՀՈԱԿ-ին:

Հողամսը և շինությունը անհատույց օգտագործման իրավունքով տրամադրվում է մանկապարտեզին լիցենզիա ձեռք բերելու համար

Առաջարկը դրվեց քվեարկության

Քվեարկությանը մասնակցեց – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

**Օրակարգի 25-րդ հարցը -** Համայնքի սեփականություն հանդիսացող հողամասն աճուրդային եղանակով օտարելու մասին, որոշման նախագիծը ներկայացրեց Մելանյա կոստանյանը, նախատեսվում է  Հայաստանի Հանրապետության Արմավիրի մարզի Փարաքար համայնքի  սեփականություն հանդիսացող /հիմք սեփականության իրավունքի վկայական՝ 20092022-04-0049, տրված՝ 2022 թվականի սեպտեմբերի 20-ին/ Հայաստանի Հանրապետության Արմավիրի մարզի, Փարաքար համայնքի, Մուսալեռ գյուղի Երևանյան փողոց 9/2 հասցեում գտնվող՝ բնակավայրերի նպատակային նշանակության, այլ հողեր գործառնական նշանակության, 04-069-0101-0081 կադաստրային ծածկագրով, 0,0152 հա մակերեսով հողամասն օտարել աճուրդային եղանակով, որից 121.6 քմ մակերեսով հողամասը մեկ հարկանի շինություն՝ առևտրի և սպասարկման օբյեկտ կառուցելու, 30.4քմ մակերեսով հողամասը` սպասարկման նպատակով:

Աճուրդի մեկնարկային գին սահմանել 1520000 /մեկ միլիոն հինգ հարյուր քսան հազար/ ՀՀ դրամ:

Առաջարկը դրվեց քվեարկության

Քվեարկությանը մասնակցեց – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ - 0

**Օրակարգի 26-րդ հարցը** Համայնքի սեփականություն հանդիսացող հողամասն աճուրդային եղանակով օտարելու մասին, որոշման նախագիծը ներկայացրեց Մելանյա Կոստանյանը, նախատեսվում Հայաստանի Հանրապետության Արմավիրի մարզի Փարաքար համայնքի  սեփականություն հանդիսացող /հիմք սեփականության իրավունքի վկայական՝ 28092022-04-0022, տրված՝ 2022 թվականի սեպտեմբերի

28-ին/ Հայաստանի Հանրապետության Արմավիրի մարզի, Փարաքար համայնքի, Մերձավան գյուղում գտնվող՝ գյուղատնտեսական նպատակային նշանակության հողերից՝ 04-065-0503-0230 կադաստրային ծածկագրով, 0,35 հա մակերեսով այլ հողատեսք գործառնական նշանակության հողամասն օտարել աճուրդային եղանակով, գյուղատնտեսական մթերքների արտադրության նպատակով:

Աճուրդի մեկնարկային գին սահմանել 1քմ համար՝ 800 ՀՀ դրամ, ընդհանուր՝ 2800000 /երկու միլիոն ութ հարյուր հազար/ ՀՀ դրամ:

Առաջարկը դրվեց քվեարկության

Քվեարկությանը մասնակցեց – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ – 0

**Օրակարգի 27-րդ հարցը** Հայաստանի Հանրապետության Արմավիրի մարզի Փարաքար համայնքի սեփականություն հանդիսացող գույքն աճուրդային եղանակով օտարելու մասին որոշման նախագիծը ներկայացրեց Մելանյա կոստանյանը, նախատեսվում Հայաստանի Հանրապետության Արմավիրի մարզի Փարաքար համայնքի սեփականություն հանդիսացող` /հիմք սեփականության իրավունքի վկայական՝ 04102022-04-0046, տրված 2022 թվականի հոկտեմբերի 4-ին/ գ. Մերձավան, Երկրագործների փողոց 9 հասցեում գնտվող` 04-065-0075-0003-001 կադաստրային ծածկագրով 63.2 քմ մակերեսով տնտեսական շինությունը, 04-065-0075-0003-002 կադաստրային ծածկագրով 70.2 քմ մակերեսով ծածկը և շինության զբաղեցրած և սպասարկման համար անհրաժեշտ` 04-065-0075-0003 կադաստրային ծածկագրով բնակավայրերի նպատակային նշանակության, բնակելի կառուցապատման գործառնական նշանակության 0.3027 հա մակերեսով հողամասն /այսուհետ՝ Գույք/, օտարել աճուրդային եղանակով:

Աճուրդի մեկնարկային գին է սահմանվում 16090118 /տասնվեց միլիոն իննսուն հազար մեկ հարյուր տասնութ/ ՀՀ դրամ, որից 2646000 /երկու միլիոն վեց հարյուր քառասունվեց հազար/ ՀՀ դրամ՝ շինության համար, 13444118 /տասներեք միլիոն չորս հարյուր քառասունչորս հազար մեկ հարյուր տասնութ/ ՀՀ դրամ՝ հողամասի համար:

Առաջարկը դրվեց քվեարկության

Քվեարկությանը մասնակցեց – ավագանու 11անդամ

Քվեարկության արդյունքները` կողմ – 11, դեմ – 0, ձեռնպահ – 0

|  |
| --- |
| **Օրակարգի 28- րդ հարցը -հողամասի նպատակային նշանակությունը փոփոխելու մասին որոշման նախագիշը ներկայացրեց քաղաքաշինության և հողաշինության բաժնի պետ Հակոբ Միքաելյանը, Բաղրամյան գյուղի բնակիչ Տիգրան Նիկողասյանը դիմել է իրեն սեփականության իրավունքով պատկանող**  04-030-0133-0006 կադաստրային ծածկագրով 0.31 հա մակերեսով գյուղատնտեսական նպատակային նշանակության հողամասի՝ վարելահողի նշանակությունը փոփոխել որպես արդյունաբերության, ընդերքօգտագործման և այլ արտադրական նպատակային նշանակության հող, գործառնական նշանակությունը՝ գյուղատնտեսական արտադրական օբյեկտների՝ գյուղատնտեսական արտադրանք վերամշակող տնտեսություն կառուցելու համար |
| |  | | --- | | Առաջարկը դրվեց քվեարկության  Քվեարկությանը մասնակցեց – ավագանու 11անդամ  Քվեարկության արդյունքները` կողմ – 11, դեմ – 0, ձեռնպահ - 0  **Օրակարգի 29- րդ հարցը** [Հայաստանի Հանրապետության Արմավիրի մարզի Փարաքար համայնքի ավագանու 2022 թվականի ապրիլի 11- ի n 38-ն որոշման մեջ փոփոխություններ կատարելու մասին](https://parakar.am/Pages/DocFlow/Default.aspx?a=v&g=9001c75d-f2c3-4df6-b732-74d4d62ef886), որոշման նախագիծը ներկայացրց ֆինանսատնտեսագիտական, գնումների, եկամուտների հաշվառման և հավաքագրման բաժնի պետ Քնարիկ Մելքոնյանը, առաջարկեց Հայաստանի Հանրապետության Արմավիրի մարզի Փարաքար համայնքի ավագանու 2022թվականի ապրիլի 11-ի <<Հայաստանի Հանրապետության Արմավիրի մարզի Փարաքար համայնքի 2022 թվականի բյուջեն հաստատելու մասին>> N 38-Ն որոշմամբ հաստատված NN 1, 3 և 6 հավելվածներում կատարել փոփոխություններ` համաձայն NN1 , 2 և 3 հավելվածների, հավելվածները տեղադրված են եղել կայքում և տրամադրվել են ավագանու անդամներին:  Առաջարկը դրվեց քվեարկության  Քվեարկությանը մասնակցեց – ավագանու 11անդամ  Քվեարկության արդյունքները` կողմ – 11, դեմ – 0, ձեռնպահ - 0 | | **Օրակարգի 30- րդ հարցը -** Հայաստանի Հանրապետության Արմավիրի մարզի Փարաքար համայնքի ավագանու հերթական նիստի օրվա սահմանում, **որոշման նախագիծը ներկայացրեց համայնքի ղեկավարը,**  Հայաստանի Հանրապետության Արմավիրի մարզի Փարաքար համայնքի ավագանու 2022 թվականի հաջորդ նիստի գումարման օր սահմանել 2022 թվականի նոյեմբերի 22-ին ժամը 16:00-ին:  Առաջարկը դրվեց քվեարկության  Քվեարկությանը մասնակցեց – ավագանու 11անդամ  Քվեարկության արդյունքները` կողմ – 11, դեմ – 0, ձեռնպահ - 0 | |

Օրակարգի հարցերը սպառվելուց հետո ավագանու նիստը հայտարարվեց փակված:

ԱՂԵԿՅԱՆ ՌՈՒԲԻԿ

ԱԽՏՈՅԱՆ ԴԱՎԻԹ

ԱՎԱԳՅԱՆ ԼԻԼԻԹ

ԳՅՈՒԼՆԱԶԱՐՅԱՆ ԼՅՈՒԴՎԻԳ

ԵՐԻՑՅԱՆ ԷՄԻՆ

ԻՍՊԻՐՅԱՆ ՄԱՐԻԱՄ

ԽԱՉԱՏՐՅԱՆ ԳԵՎՈՐԳ

ՄԻՆԱՍՅԱՆ ԴԱՎԻԹ

ՄԿՐՏՉՅԱՆ ԿԱՐԵՆ

ՍԱՐԴԱՐՅԱՆ ՆԵԿՏԱՐ

ՎԱՐԴԱՆՅԱՆ ԱՐԱՔՍՅԱ

ՀԱՄԱՅՆՔԻ ՂԵԿԱՎԱՐ Դ.ՄԻՆԱՍՅԱՆ

ԱՐՁԱՆԱԳՐՈՂ`

ԱՇԽԱՏԱԿԱԶՄԻ ՔԱՐՏՈՒՂԱՐ՝ Գ.ՄԱՆՈՒԿՅԱՆ